Placuit atque convenit inter donnum Aimardum, abbatem Cluniacensem, scilicet sancti Petri, cum cætera congregatione ipsius loci, necnon et ab alia parte donni Vuidoni, abbati sancti Petri Luxoviensis, cum cætera ejus congregatione, ut terras inter se concamiarent; quod et fecerunt. In primis donat atque commutat donnus Aimardus abbas ad partem donni Guidonis abbatis campum unum de parte sancti Petri Cluniensis, in pago Matisconensi, in agro Fusciacense, in villa Solistriaco; qui terminat de uno latere et una fronte terra sancti Petri Cluniensis, de alio latere terra sancti Laurentii, a quarta parte via publica; habet in girum perticas CXLV et pedes VII. Econtra donat atque commutat donnus Guido abbas ad partem donni Aimardi alium campum de ratione sancti Petri Luxoviensis, in ipso pago, et in ipsa villa; qui terminat de duobus lateribus vinea sancti Petri Cluniensis, de una fronte rivo volvente, ab alia fronte via publica; habet perticationes in uno latere LXVII, in alio LXVII, in uno fronte XII, in alia VIIII et pedes VII. Infra istas terminationes et perticationes, unusquisque quod accipit teneat, possideat, et faciat quod voluerit. Si quis vero, si nos, aut ullus homo, scamium istud contradixerit, auri libras II componat; et inantea omni tempore firmum et stabile permaneat, cum stipulatione subnixa. Actum Luxovio monasterio publice. S. donni Vuidonis abbatis. S. Bricioni. S. Abundantii. S. Teutmanni. S. Oraldi. S. Fredeberti. S. Airmundi. S. Bonefacii. S. Constantini. S. Heldrici. S. Johannis. S. Gislardi. S. Vuitberti. S. Stephani. S. Ugonis, Hildini, Dodoni. Aduncus scripsi. Data XIIII kal. februarii, regnante Conrado rege.